Saori Yoşida

**Saori Yoşida** (**; d. 5 oktyabr 1982; Tsu, Yaponiya) — Yaponiyanı təmsil edən dünya şöhrətli sərbəst güləşçi. Saori Yoşida, 2004-cü ildə Afinada, 2008-ci ildə Pekində, 2012-ci ildə Londonda baş tutan Olimpiya Oyunlarının çempionu, 2016-cı ildə Rio-de-Janeyroda baş tutan yarışın isə vitse-çempionudur. Saori Yoşida, 2002-ci ildən 2015-ci ilə qədər baş tutan 13 Dünya Çempionatının qalibidir (2004-cü ildə Dünya Çempionatı baş tutmamışdır).

1998-ci ildən etibarən qatıldığı bütün yarışlarda qızıl medal qazanan Saori Yoşida, karyerası ərzində yeganə məğlubiyyətini, məhz karyerasının sonuncu görüşündə aldı.

## Həyatı
Saori Yoşida 1982-ci il 5 oktyabrda Yaponiyanın Tsu şəhərində anadan olub.

## Karyerası

### 1998–2001-ci illər

#### Yeniyetmələrin karyerası
Saori Yoşida beynəlxalq səviyyədə birinci yarışına, 1998-ci ilin iyul ayında qatıldı. 52 kiloqram çəki dərəcəsində çıxış edən 15 yaşlı Saori Yoşida, Birləşmiş Krallıqın Mançester şəhərində baş tutan yeniyetmələr arasında Dünya Çempionatının həlledici, final görüşündə Polşa güləşçisi İvona Matkovskanı məğlub etdi və yeniyetmələrin Dünya çempionu oldu.

Saori Yoşida bir il sonra, 1999-cu ildə Polşanın Lodz şəhərinin ev sahibliyində baş tutan analoji yarışdada çempion oldu. Bu səfər 56 kiloqram çəki dərəcəsində mübarizə aparan Saori Yoşida, final görüşündə Macarıstan nümayəndəsi Zsuszanna Bejczini məğlub etdi və ardıcıl ikinci dəfə yeniyetmələrin Dünya Çempionatının qalibi oldu.

#### Gənclərin karyerası
58 kiloqram çəki dərəcəsində çıxış edən Saori Yoşida, növbəti uğurlarını gənclər arasında Dünya Çempionatlarında qazandı. 2000-ci ildə Fransanın Nant şəhərində baş tutan gənclərin Dünya Çempionatında o, finala gedən yolda Yeni Zelandiya nümayəndəsi Sian Lavı 11:0, Birləşmiş Ştatlar güləşçisi Karrie Birgeni 12:1 və Almaniyalı Sabrina Helbirqi 10:0 hesabları ilə məğlub etdi. Həlledici, final görüşündə isə Saori Yoşida, Rusiyalı Lyubov Volossova ilə üz-üzə gəldi və gərgin görüşün sonunda onu, 11:6 hesabı ilə məğlub etdi. Buna qədər iki dəfə yeniyetmələrin Dünya çempionu olan Saori Yoşida, artıq gənclər arasındada Dünya Çempionatının qalibi oldu.

Saori Yoşida, 2001-ci ildə növbəti dəfə gənclərin Dünya çempionu oldu. İsveçrənin Martinyi şəhərinin ev sahibliyində baş tutan gənclər arasında Dünya Çempionatının həlledici, final görüşündə o, bir il olduğu kimi yenə Rusiya nümayəndəsi Lyubov Volossova ilə üz-üzə gəldi və yenə onun üzərində qələbə qazanaraq gənclər arasında Dünya Çempionatının qalibi oldu.

1998-ci ildən etibarən qatıldıqı dörd Dünya Çempionatlarının bir görüşündə belə məğlub olmayan Saori Yoşida, artıq planetin ən güclü qadın güləşçilərindən biri idi.

### 2002–2004-cü illər
Saori Yoşida böyüklər arasında birinci uğurunu, 2002-ci ilin iyun ayında qazandı. O, Kanadanın Edmonton şəhərinin ev sahibliyində baş tutan tələbələr arasında Dünya Çempionatının həlledici, final görüşündə Çin nümayəndəsi Huihua Sunu məğlub etdi və Dünya Çempionatının qalibi oldu.

Həmin ilin oktyabr ayında isə Saori Yoşida, XIV Asiya Oyunlarına qatıldı. Cənubi Koreyanın Busan şəhərində baş tutan yarış, dairəvi sistemlə keçirildi. O, I turda Çin güləşçisi Sun Donqmeini 10:0, II turda isə Monqolustan nümayəndəsi Naidanqiin Otqonjarqalı 7:0 hesabları ilə məğlub etdi. Növbəti görüşlərdədə Saori Yoşida, inamlı mübarizə apardı. III turda Hindistanlı Alka Tomarı 10:0 hesabı ilə məğlub edən Saori Yoşida, həlledici görüşdə yerli Lee Na-Laeni 11:1 hesabı ilə məğlub etdi və XIV Asiya Oyunlarının qızıl medalına sahib oldu.

Asiya Oyunlarında sonra o, daha bir ciddi yarışda qüvvəsini sınadı. 20 yaşlı Saori Yoşida, Yunanıstanın Xalkida şəhərinin ev sahibliyində baş tutan Dünya Çempionatında mübarizə apardı. O, finala gedən yolda Ukrayna lı Tatyana Lazarevanı 3:0 hesablı tuşe ilə, İspaniyalı Minerva Montero Perezi 10:1 hesabı ilə, Kanadalı Cennifer Rizi vaxtından əvvəl 11:0 hesabı ilə, İsveçli İda-Teres Nerelli isə 10:0 hesabı ilə məğlub etdi və birinci dəfə qatıldıqı Dünya Çempionatının final görüşünə vəsiqə qazandı. Həlledici, final görüşündə 20 yaşlı Saori Yoşidanın rəqibi, Birləşmiş Ştatlar nümayəndəsi George Tina idi. Gərgin görüşün sonunda Saori Yoşida, 10:4 hesablı qələbə qazandı və Dünya Çempionatının qalibi oldu.

#### 2004 Afina Olimpiadası

### 2005–2008-ci illər

#### 2008 Pekin Olimpiadası

### 2009–2012-ci illər

#### 2012 London Olimpiadası

### 2013–2016-cı illər

#### 2016 Rio-de-Janeyro Olimpiadası

## Uğurları

## Görüşlərinin siyahısı

## İstinadlar